[{"text_idx": "#000003", "text": "Agu Laius: va\u0308a\u0308rtuste ja po\u0303himo\u0303tete ja\u0308rgimine on vabau\u0308henduste olemuses"}, {"text_idx": "#000004", "text": "Millised on o\u0303iged vabau\u0308hendused? U\u0308he vo\u0303imaliku vastuse annab 2002. aastal va\u0308a\u0308rtuste po\u0303hjal vastuvo\u0303etud vabau\u0308henduste eetikakoodeks, mille saamisloost ja olulisusest kirjutab Agu Laius."}, {"text_idx": "#000005", "text": "Ma\u0308letate, 1990. aastate teisel poolel oli nii u\u0308hiskonnas, meedias kui ka eriti poliitikute seas palju umbusklikku, isegi pahatahtlikku suhtumist vabau\u0308hendustesse? Neid kutsuti rottideks riigi viljasalves, kahtlustati organiseeritud kuritegevuse ja rahapesu soodustamises ning nende kohta kasutati teisigi vingeid halvustavaid so\u0303nu."}, {"text_idx": "#000007", "text": "U\u0308hiskonnas puudus arusaamine vabau\u0308henduste rollist ning inimeste osalemisest u\u0308hiskonna asjade arutamisel ja otsustamisel. Eesti oli elanud juba ligi ku\u0308mme aastat rahvaha\u0308a\u0308letusel heaks kiidetud po\u0303hiseaduse va\u0308a\u0308rtusruumis, aga need va\u0308a\u0308rtused olid paljuski ja\u0308a\u0308nud kaugeks ja sisutuks."}, {"text_idx": "#000008", "text": "Loomulikult ei toimunud siis vabau\u0308henduste, avaliku vo\u0303imu asutuste ja poliitikute pidevat vahetut suhtlemist, ra\u0308a\u0308kimata kaasamisest ja osalemisest o\u0303igusloomes. Suheldi meedia vahendusel vastastikku etteheiteid tehes."}, {"text_idx": "#000009", "text": "Nii elatigi aastaid teatud poliitikute ja vabau\u0308henduste esindajate vastasseisus. Sellest oli vaja u\u0308le saada. Oli vaja ise muutuda ning muuta ka hoiakuid ja suhtumist u\u0308hiskonnas."}, {"text_idx": "#000011", "text": "Ko\u0303ige selle to\u0303ttu otsisid vabau\u0308hendused lahendusi, kuidas oleks vo\u0303imalik siirduda vastasseisu asemel koosto\u0308o\u0308le, ja ega muid vo\u0303imalusi ei olnudki, kui jo\u0303uda pu\u0308siva suhtlemise ja dialoogini. See vajas midagi, mille po\u0303hjal arutada, milles omavahel kokku leppida."}, {"text_idx": "#000012", "text": "Vabau\u0308henduste esindajad koostasid \"Eesti kodanikuu\u0308hiskonna arengu kontseptsiooni\" (EKAK) ja esitasid selle riigikogule. Pooleteiseaastase erakondade ja fraktsioonidega peetud dialoogi tulemusel kiitis riigikogu EKAK-i heaks. Kokkulepe oli su\u0308ndinud."}, {"text_idx": "#000013", "text": "EKAK va\u0308ljendab avaliku vo\u0303imu institutsioonide ja kodanikuu\u0308henduste koosto\u0308o\u0308tahet rahva omaalgatusliku organiseerumise ja tegevuse toetamiseks. See sa\u0308testab, et vabatahtlikult u\u0308hendusi moodustades tekib inimestel uusi vo\u0303imalusi oma huvide, va\u0308a\u0308rtuste ja eesma\u0308rkide va\u0308ljendamiseks ja ja\u0308rgimiseks ning avalikuks aruteluks, nagu ka oma elu jooksvate probleemide iseseisvaks lahendamiseks ja vastastikuseks abiks."}, {"text_idx": "#000017", "text": "EKAK riikliku strateegiana so\u0303nastas avaliku vo\u0303imu ja vabakonna suhete po\u0303himo\u0303tted ja u\u0308hised jagatud va\u0308a\u0308rtused, mille puhul tuli vabau\u0308hendustel na\u0308idata, et nad u\u0308hiskonnas just nii ka toimivad ja et loetletud va\u0308a\u0308rtused on nende olemuses."}, {"text_idx": "#000019", "text": "EKAK-it oli aga vaja hakata ellu viima, oli vaja tegutseda. Va\u0308a\u0308rtuspo\u0303hiseks tegutsemiseks ja maine parandamiseks nii avaliku vo\u0303imu silmis kui avalikkuse ees oli ilmne vajadus vabau\u0308henduste u\u0308histe jagatud va\u0308a\u0308rtuste ja po\u0303himo\u0303tete kokkuleppe ja\u0308rele. Vabau\u0308henduste koosto\u0308o\u0308s su\u0308ndis vabau\u0308henduste eetikakoodeks."}, {"text_idx": "#000020", "text": "Selle kohaselt ta\u0308idavad u\u0308hingud oma missiooni teha midagi head, neil on ko\u0303rged ideaalid, nad va\u0308a\u0308rtustavad demokraatlikku juhtimist ja sisemist to\u0308o\u0308korraldust, ilmutavad kodanikujulgust ja hoolivust, ei propageeri ega kasuta oma eesma\u0308rkide saavutamiseks va\u0308givalda, kasutavad loodus-, inim- ja vaimuvara ning ainelisi ja varalisi vahendeid heaperemehelikult ja sa\u0308a\u0308stlikult, on avatud ja la\u0308bipaistvad, avalikustavad oma tegevuse, on vastutavad ja aruandevalmid, on so\u0303ltumatud ja hoiduvad huvide konfliktist, tunnustavad mo\u0303tteviiside erinevust, ei halvusta ega laima."}, {"text_idx": "#000021", "text": "Selliselt toimides on u\u0308hingud usaldusva\u0308a\u0308rsed."}, {"text_idx": "#000023", "text": "Areng ei ja\u0308a\u0308nud u\u0308hepoolseks. Ka riik astus samme va\u0308a\u0308rtuspo\u0303hise kodanikuu\u0308hiskonnani jo\u0303udmiseks. Riigikantselei koostas riigiasutustele juhindumiseks kaasamise hea tava, siseministeerium u\u0308henduste riigieelarvelistest vahenditest rahastamise juhendmaterjali ning koos Vabau\u0308henduste Liiduga rahastamise hea tava ja annetuste kogumise hea tava. Ka vabatahtlik tegevus sai oma hea tava."}, {"text_idx": "#000025", "text": "Katuserahade va\u0308a\u0308rast jagamisest ra\u0308a\u0308gitakse u\u0308ha enam, aga poliitikud on selle ku\u0308ljes seni veel ja\u0308igalt kinni. Nii viiakse u\u0308hendused konflikti eetilise rahastamise po\u0303himo\u0303tetega ja muudetakse so\u0303ltuvateks."}, {"text_idx": "#000026", "text": "Va\u0308a\u0308rtuste ja po\u0303himo\u0303tete kohaselt tegutsemine on muutunud u\u0308hiskonnas u\u0308ha olulisemaks. Asjad liiguvad ku\u0308ll o\u0303iges suunas, ent paraku mitte soovitud tempos. Suuna hoidmine vajab pidevat toetust, vajab ressurssi, mis on aga suhtelises plaanis va\u0308henenud."}, {"text_idx": "#000028", "text": "Vabau\u0308hendused on oma va\u0308a\u0308rtuste ja po\u0303himo\u0303tete ja\u0308rgimisel, selgitamisel ja kaitsmisel muutunud u\u0308ha kindlameelsemaks. Na\u0308iteid vo\u0303ib tuua va\u0308ga paljudest valdkondadest, mainin siin vaid mo\u0303nda nagu Teeme A\u0308ra talgupa\u0308ev, Kiusamisvaba Kooli liikumine, arvamusfestivalid, topsiringluse idee ja avalikel u\u0308ritustel u\u0308hekordsete plastno\u0303ude mittekasutamine."}, {"text_idx": "#000029", "text": "\"Nii on mitu vabau\u0308hendust oma tegevusega u\u0308hiskonda muutnud. A\u0308sja vo\u0303ttis suurte muutuste eestvedaja rolli Rohetiigri koosto\u0308o\u0308platvorm.\""}, {"text_idx": "#000030", "text": "Hiljuti oli loomakaitseu\u0308henduste eestvedamisel riigikogus arutusel karusloomafarmide keelustamine. Nii on mitu vabau\u0308hendust oma tegevusega u\u0308hiskonda muutnud. A\u0308sja vo\u0303ttis suurte muutuste eestvedaja rolli Rohetiigri koosto\u0308o\u0308platvorm."}, {"text_idx": "#000031", "text": "Ilmekas on na\u0308itena ka KU\u0308SK. Riigi poolt EKAK-i elluviimiseks looduna sai KU\u0308SK kaasa strateegias olevad po\u0303himo\u0303tted ja va\u0308a\u0308rtused ning valmiduse tegutseda vabau\u0308henduste eetikakoodeksi kohaselt. Nendega no\u0303ustudes ja neid esile to\u0303stes on KU\u0308SK alati oma strateegias lisaks esitanud enda jaoks olulised po\u0303himo\u0303tted ja va\u0308a\u0308rtused. KU\u0308SK ja\u0308rgib neid ise ja no\u0303uab nende ja\u0308rgimist ka toetuse taotlejatelt."}, {"text_idx": "#000033", "text": "KU\u0308SK on alati va\u0308a\u0308rtustanud mitmekesisust, seal on koos to\u0308o\u0308tanud mitme po\u0303lvkonna esindajad, nii mehi kui ka naisi, erineva emakeelega inimesi, puudega inimesi. Meie hulgas on olnud erineva maailmavaatega inimesi pea kogu va\u0308rvigamma ulatuses."}, {"text_idx": "#000034", "text": "Meie hulgas on olnud veganeid, kes on avanud meie jaoks uue ellusuhtumise, mo\u0303jutades KU\u0308SK-i u\u0308rituste korraldamist. Need toimuvad u\u0308ksnes ligipa\u0308a\u0308setavates ruumides, toidu pakkumisel arvestame erinevate soovide ja vajadustega, vajadusel tagame su\u0308ndmustel viipekeele to\u0303lgi."}, {"text_idx": "#000036", "text": "Va\u0308a\u0308rtused ja po\u0303himo\u0303tted to\u0308o\u0308tavad, kui nende u\u0308le pidevalt arutatakse, kui debattides argumenteeritakse neist la\u0308htudes. Strateegiates ja koodeksites olevad kenad so\u0303nad ei ole palju va\u0308a\u0308rt, kui nad sinna ja\u0308a\u0308vadki, kui neid ei kasutata igapa\u0308evato\u0308o\u0308s ja tegemistes, kui nende toimet ei analu\u0308u\u0308sita ja neid ei uuendata."}, {"text_idx": "#000037", "text": "Elame vo\u0303rreldes kaheku\u0308mne aasta taguse ajaga ma\u0308rgatavalt muutunud maailmas. Esile on kerkinud olulised probleemid: kliimamuutused, digitaliseerimine, ra\u0308nne, u\u0308hiskondade mitmekesistumine, va\u0308hemuste vo\u0303rdne kohtlemine."}, {"text_idx": "#000038", "text": "Po\u0303himo\u0303tted ja va\u0308a\u0308rtused on abiks muutunud va\u0308lis- ja sisekeskkonna oludega arvestamisel. Need on ehk olulisemadki kui paar ku\u0308mnendit tagasi, sest maailm on rohkem polariseerunud. Just vabau\u0308hendused, kes tuginevad va\u0308a\u0308rtustele, po\u0303himo\u0303tetele, eetilisele tegutsemisele ja avatud dialoogile, suudavad neid vastasseise tasandada."}, {"text_idx": "#000039", "text": "U\u0308henduste endi tegevuses vo\u0303ib ette tulla ootamatuid olukordi, nagu ebao\u0303nnestumised, huvide konfliktid ja korruptsioonioht, aga ka sisemised konfliktid. Ka neil juhtudel aitab eetikast tulenev la\u0308henemine hoida o\u0303iget kurssi."}, {"text_idx": "#000040", "text": "Paraku na\u0308eme mo\u0303nikord sellegipoolest eetilise tegutsemise po\u0303himo\u0303tetest ko\u0303rvalekaldumist vo\u0303i viimasele la\u0308bi so\u0303rmede vaatamist, sellise ka\u0308itumise po\u0303hjendamist mingi saadava kasu abil. Va\u0308a\u0308rib mo\u0303tlemist, mida selline kasu tegelikult ta\u0308hendab, millise mulje sihtru\u0308hmale ja avalikkusele ja\u0308tab."}, {"text_idx": "#000041", "text": "Va\u0308a\u0308rtuste kaitseks tuleks uuesti u\u0308le vaadata eetilised alused, millest vabau\u0308hendused oma tegevuses juhinduvad, ja need kaasajastada. Kaheku\u0308mne aastaga on toimunud olulisi muutusi, mo\u0303ned eeldavad suuremat ta\u0308helepanu, mo\u0303ned asjad esiletoomist."}, {"text_idx": "#000042", "text": "Vabau\u0308hendused vajavad oma eetikakoodeksi uuendamist, sest va\u0308liskeskkond on muutunud, sisemised tegutsemispo\u0303himo\u0303tted on kaasajastunud ja avalikkuse ootused vabau\u0308hendustele on kasvanud."}, {"text_idx": "#000043", "text": "Neist mo\u0303tetest la\u0308htudes on vabau\u0308hendustel la\u0308hiajal vaja keskenduda oma eetilise ja va\u0308a\u0308rtuspo\u0303hise tegevuse olemusele ning so\u0303nastada uuendatud ta\u0308napa\u0308evased vabau\u0308henduste eetilise olemise ja tegutsemise po\u0303himo\u0303tted. Juba neil aruteludel on kindlasti suur kaal ja mo\u0303ju. Nii taasloome u\u0308hise va\u0308a\u0308rtusruumi."}, {"text_idx": "#000044", "text": "Millises vormis seda teha, vajab la\u0308bimo\u0303tlemist. Ku\u0308simusi on teisigi. Kas ja kuidas korraldada ja\u0308relevalvet? Kes seda peaks tegema? Usun, et na\u0308iteks Vabau\u0308henduste Liit ja Korruptsioonivaba Eesti vo\u0303tavad initsiatiivi ja ega ka KU\u0308SK ko\u0303rvale ja\u0308a\u0308. Olen kindel, et ise eetiliselt tegutsedes ja teistele neid ootusi seades suudavad vabau\u0308hendused hoida u\u0308hiskonda toimimas va\u0308a\u0308rtuspo\u0303hise ja eetilisena."}, {"text_idx": "#000049", "text": "Anija mo\u0303isas kuulutati va\u0308lja aasta vabatahtlikud"}, {"text_idx": "#000050", "text": "Raul Kirjanen: Eesti poliitikalt on sammal la\u0308inud ja natuke nahka ka"}, {"text_idx": "#000065", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000069", "text": "Keila KK tegevjuht: ja\u0308tkame samade plaanidega, mis meil hooaja alguseks olid paigas"}, {"text_idx": "#000070", "text": "Grupireisijate ku\u0308lastused Eestisse on oluliselt va\u0308henenud"}, {"text_idx": "#000071", "text": "Galerii: o\u0303pilased heiskasid vastupanuvo\u0303itluse pa\u0308eval riigilipu"}, {"text_idx": "#000077", "text": "Peep Pahv: elu on ajapikku na\u0308idanud, et korvpallikoolis ei ole rahaasjad ko\u0303ige selgemad"}]